Soonlepa

Soonlepa on küla Hiiumaa valla idaosas Soonlepa poolsaarel Soonlepa lahe ääres. Kuni 2017. aasta Eesti omavalitsuste haldusreformini kuulus küla Pühalepa valda.

Naaberkülad on põhjas Aruküla, kirdes Heltermaa ja idas Sarve.

 Nimi 
Kohanime lähtekohaks on kohanimi Soome ja lõpp. Paul Ariste pakkus kohanime lähtekohtadeks sõnu soo ja lepp, kuid Marja Kallasmaa arvates ei järgi need varasemaid kirjapanekuid. Paul Johansen tõlgendas kohanime lõpuosa kui 'piir'. Lauri Kettunen pakub lõpuosaks ka sõna lepe. Kohanime on 1453 esmamainitud kui Somelepis, 1564 kui Somelep.

 Loodus 
Küla ala jääb valdavalt Sarve maastikukaitseala koosseisu.

 Elanike arv 
Külas elas 2011. aasta rahvaloenduse andmetel 23 inimest. Kõik elanikud olid eestlased.
 Elanike arv  Aasta80  195939  197032  197919  198920 200023  201130 202032 2021

Talud 

Soonlepa ajaloolised talud 1939 Pühalepa valla elanike ja kinnisvarade nimekirjad; Rahvusarhiiv RA, ERA.4320.2.166a

 Talu number  Talu nimi  Suguvõsa 1   Aida Liiva 2   Kopli  Pass 3 Kruusiaugu  Lilleväli 4 Köögi  Soonik 5  Lepiku  Paat 6   Lille  Kaevats 7  Mäe  Pass, Rehepapp 8  Männi  Tammisto 9  Pihla  Pass 10   Proosu  Proos 11   Põllumäe  Paat 12  Rehe  Kuli, Salmann 13 Simuna-Tooma   Liik 14  Tammiku  Soonik 15   Uuerehe  Mägi, Paat 16  Uustalu  Paat 17  Veski  Soonik 18  Vilu  Maar, Vilu 19 Värava  Liik

 Ajalugu 
Ala kuulus algselt Hiiu-Suuremõisa mõisa, hiljem Soonlepa mõisa alla. 1453 on ürikutes mainitud isikut Peter Somelepis tho Waymonen. 1564 oli moodustunud küla. 18. sajandil moodustati Soonlepa mõis. Mõisa likvideerimisel kujunes 20. sajandi alguses asundus.

 Taristu 
Küla idaosa läbib Heltermaa–Sarve–Aruküla tee.

 Kultuur 
Külas asub Soonlepa mõis, mille lubjaahi on pärandkultuuriobjekt. Mõis on tänapäeval näitetruppide suvelavastuste kohaks.

Vaata ka
Eesti külade loend
Keramaja

Viited

 Kirjandus 
M. Kaevand. "Soonlepa küla minevikust." Nõukogude Hiiumaa: EKP Hiiumaa Rajoonikomitee ja Hiiumaa Rajooni RSN ajaleht, nr. 114, 24. september 1966 lk 3
Tapio Vares. "Soonlepa – nurgatagune kant." Hiiu Leht, nr. 4, 14. jaanuar 2014 lk 6

Kategooria:Hiiumaa valla külad